Aate suuri
Aate juuri nous sielusta kansamme,
 nosti rivit ne syvimmät
 luomaan onnea, iloa kaikille,
 elinehdotkin syvimmät.

 Aate suuri sai rintamme riehumaan,
 iloin sykkihin sydämmet.
 Ja me innoten, toimien taistellaan,
 siten voitamme vastukset.

 Roudat murti se rinnoista kylmimmät,
 elon uuden toi onnekkaan,
 sekä tuntehet elvytti pyhimmät,
 yhteen yhdytti toimintaan.

 Ja me yhdessä taistomme taistellaan,
 juomalakkohon liittäen
 miehet, naiset ja lapsoset synnyinmaan –
 voitto suurin on aattehen.

 Aate suuri se vapautti kansamme
 ikeen raskahan kahleista,
 nosti miehemme mielelle raittiille,
 pojat puhdisti lo’asta.

Emmi.

Lähde: Työmies 15.5.1899.

Anonyymi
Laulut
Runot
Työmies
1899